मिलन समारोह में टेट पास शिक्षकों की विदाई
हैदरनगर | रामविबाजार के प्रांगण में रविवार को झारखंड राज्य शिक्षा मित्र सहयोगी शिक्षक संघ की प्रखंड इकाई के तत्वावधान में मिलन समारोह आयोजित किया गया। इस मौके पर उपस्थित पारा शिक्षकों को नव वर्ष की शुभकामना टेट पास शिक्षकों की नियुक्ति पर हर्ष व्यक्त करते हुए उन्हें विदाई दी गई। संघ के प्रखंड अध्यक्ष बलजीत कुमार सिंह उप कोषाध्यक्ष विजय लाल के शिक्षक पद पर चयन को लेकर संघ से उनका इस्तीफा स्वीकार किया गया। सम्मान पूर्वक उन्हें विदाई दी गई। इस मौके पर बलजीत कुमार सिंह ने कहा कि संगठन पारा शिक्षकों के संघर्ष की देन है कि उनके जैसे पारा शिक्षक को शिक्षक पद पर नियुक्ति का मुकाम हासिल हुआ है। उन्होंने आगे भी एकजुटता बनाये रखने संघर्ष जारी रखने का पारा शिक्षकों का आह्वान किया। बतौर मुख्य अतिथि संघ के जिला अध्यक्ष राजेशनंदन सिंह ने सदस्यों को नव वर्ष की बधाई दी। उन्होंने कहा कि संघ के नए प्रखंड अध्यक्ष के चुनाव के लिए 17 जनवरी को देवी धाम प्रांगण में पारा शिक्षकों की बैठक होगी। समारोह में संतोष कुमार पांडेय, निरंजन सिंह, विजय बहादुर सिंह, प्रकाश सिन्हा, दीपक सिंह, विरेंद्र, अमीत, श्रवण, योगेंद्र, सत्येंद्र, मनोज, शैलेश प्रदीप समेत टेट पास नवनियुक्त सभी शिक्षक मौजूद थे।
hin_Deva hin_Deva